**Kedves Ötödikesek!**

Ezen a héten – mielőtt az új anyaghoz kezdenénk – egy kicsit gyakoroljuk a múlt hetit:

Kattints a redmenta oldalra és oldd meg az **UradalomVass** direktcímű feladatlapot!

Elérheted a következő linken is: <https://redmenta.com/UradalomVass>

Háromszor töltheted ki jövő keddig, nagyon sok sikert kívánunk!

**A középkori egyház**

Ezen a héten a középkori egyházról tanulunk. Aki hittanra jár, annak talán könnyebb lesz, de a többiek se ijedjenek meg, érdekes világba fogtok bepillantást nyerni. A tankönyvben a 118-121. oldalon találjátok meg a leckét.

**Feladat**:

* olvassátok végig a lecke anyagát, hogy tudjátok, miről fogunk „beszélgetni”.
* Aki magyarázat alapján könnyebben tanul, ezt a videót nézze meg: <https://www.youtube.com/watch?v=SkKe_OoSs7o>

**Gyűjtsük ki együtt a füzetbe a legfontosabb fogalmakat és jelentésüket: (másold le a füzetbe!)**

|  |
| --- |
| **A középkori keresztény egyház**- **plébános**: a nép papja- **tized**: az egyháznak fizetett adó- **püspök, érsek**: főpapi rangok - **pápa:** a keresztény egyház feje, Róma püspöke, Szent Péter utóda- **szerzetesek**: kolostorban élő pap - **kolostor**: a szerzetesek lakóhelye- **kódex**: kézzel írott könyv- **iniciálé**: díszes kezdőbetű a kódexekben- **miniatúra**: díszesen festett kis képek a kódexekben- **szentek**: kiváló életükért azonnal Isten mellé kerülő emberek- **ereklye**: szentek testrészei, ruhái, tárgyai, melyeket a hívek tisztelnek- **legenda**: szentek életéről szóló történet- **eretnek**: az egyház tanításaival szembeszálló ember- **bencés rend**: Szent Benedek rendje, az általa hozott szabályokat követő szerzetesi közösség |

**Néhány érdekesség a tananyaggal kapcsolatban:**

* hogyan élnek ma a bencés szerzetesek:

Pannonhalmán: <https://www.youtube.com/watch?v=xE-X6Q7y1Ck>

Tihanyban: <https://www.youtube.com/watch?v=Jm6G2Bpb4zU&pbjreload=10>

* a kódex születése: <https://www.youtube.com/watch?v=AV6uxvIr7xI>

**A középkori keresztény egyház felépítése** első pillanatra bonyolultnak tűnhet. De ha lerajzoljuk, akkor rögtön könnyebb lesz megérteni:



A keresztény egyház feje tehát a pápa (ő Róma városának püspöke is, Szent Péter utóda) Ő irányítja a keresztény egyházat, hozzá tartoznak a világi papok és a szerzetesek.

|  |  |
| --- | --- |
| **világi papok** | **szerzetesek** |
| - falvakban, városokban élnek - egyedül vezetik a hívők közösségét- a püspök utasításait követik - miséznek a híveknek - esketnek - eltemetik a halottakat- bűnökről és erényekről tanítanak- betegeket vigasztalnak, stb.  | - kolostorban élnek (pl. Pannonhalma)- közösségben élnek - a rend szabályai szerint élnek- tanítanak- beteget ápolnak - imádkoznak- kódexeket másolnak- növényt termesztenek, stb.  |
| plébános ⇨ püspök ⇨ érsek ⇨ pápa | szerzetes ⇨szerzetesközösség (élén áll a közösség által választott apát) ⇨pápa |

**Feladatok a hétre:**

* a redmenta feladatlap elkészítése (téma: uradalom)

direktcím: UradalomVass

vagy a következő linken: <https://redmenta.com/UradalomVass>

* a bekeretezett fogalmak kimásolása a füzetbe (… és a fogalmak jelentésének megtanulása)
* a kiegészítő videók megtekintése.

Beküldened most nem kell semmit, hiszen a redmentás feladatlapot látni fogjuk, a fogalmak megtanulásában pedig önmagadnak segítesz azzal, ha lemásolod a füzetbe őket.

Jó munkát kívánunk mindenkinek!

Sok szeretettel: Zsuzsa néni és Renáta néni